45 
naar de om en Mængde Arter, som i den største Deel af 
Europa høre til de alleralmindeligste, erfare, at de i Slesvig 
eller Jylland ere fundne paa et enkelt Voxested. Naar det 
saaledes f. Ex. anføres, at Aira flexuosa voxer ved Aaben- 
raa eller Scirpus lacustris ved Tolkvade , da kan det 
vanskeligt heraf sluttes, hvad dog i Virkeligheden er Til- 
fældet, at hiin i alle Slesvigs og Jyllands aabne og høit- 
liggende Skove, tildeels ogsaa i Lynghederne, er den hyppigst 
forekommende Græsart, eller at denne neppe savnes i nogen 
Aa, Sø eller Vandhul; og at Trifolium pratense findes 
ved Østerlygum, Dactylis glomerata ved Sterup, Agro- 
stis vulgaris og Holcus lanatus ved Rendsborg, giver 
ingen Forestilling om den Rolle, som disse Planter spille i 
Vegetationen af saagodtsom alle Enge og Græsmarker paa 
Halvøen. 
Disse Exempler turde være tilstrækkelige til at vise, at 
de her omhandlede »Botanische Ergebnisse» ingenlunde ere 
skikkede til at give et Billede af det Characteristiske ved 
de Provindsers Vegetation, som de have til Opgave at be- 
lyse. Ogsaa tør det frit paastaaes, at dersom f. Ex. en dansk 
Botaniker, som efter en kort Tids Ophold i Tydskland fore- 
tog sig, uden at raadføre sig med tydske floristiske Værker, 
at give en Fortegnelse over de af ham samlede Planter med 
specielle Voxesteder, som enten befandtes at være forud 
bekjendte eller som af enhver tydsk Flora kunde skjønnes at 
være overflødige paa Grund af de vedkommende Planters 
Hyppighed overalt i Landet, vilde han ufeilbarlig blive ud- 
leet , saavel af de tydske Botanikere som af sine egne 
Landsmænd. 
Jeg skylder imidlertid Sandheden at tilføie, at jeg i For- 
tegnelsen, foruden et Par nye Voxesteder for sjeldnere Planter, 
har fundet anført nogle Arter eller Former, som ikke- mig 
vitterligt tidligere have været angivne fra Slesvig, og som det 
derfor kunde have Interesse, ogsaa for danske Botanikere, at 
søge yderligere Oplysninger om. Disse ere følgende: 
Corydalis intermedia Mérat. Levende Hegn ved 
Ringenæs. Sandsynligviis er hermed meent den Art, vi kalde 
